Nafarroako Parlamentuak, 2019ko azaroaren 14an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Parlamentuak Hezkuntzako kontseilaria premiatzen du Nafarroako ikastetxeetan erabiltzen ari diren testuen azterketa osoa egin dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Hezkuntzako kontseilaria premiatzen du Nafarroako ikastetxeetan erabiltzen ari diren testuen azterketa osoa egin dezan honako arlo, etapa eta ereduetan:

• D ereduko ikastetxe publikoetan eta itunduetan Derrigorrezko Bigarren Hezkuntzan ‘Geografia eta Historia’ eta ‘Euskal Hizkuntza eta Literatura’ ikasgaietan erabiltzen diren euskarazko testuliburuak (24/2015 Foru Dekretua, apirilaren 22koa, Nafarroako Foru Komunitatean Derrigorrezko Bigarren Hezkuntzako irakaskuntzen curriculuma ezartzen duena).

• D ereduko ikastetxe publikoetan eta itunduetan Lehen Hezkuntzan ‘Gizarte Zientziak’ eta ‘Euskal Hizkuntza eta Literatura’ ikasgaietan erabiltzen diren euskarazko testuliburuak (60/2014 Foru Dekretua, uztailaren 16koa, Nafarroako Foru Komunitatean Lehen Hezkuntzako curriculuma ezartzen duena).

Azterketa honen helburua da egiaztatzea ea testu horiek Nafarroako curriculumari eta Foru Erkidegoaren errealitate instituzionalari egokitzen zaizkien”.

Iruñean, 2019ko azaroaren 15ean

Lehendakaria: Unai Hualde Iglesias